**แนวทางการจัดทำคำของบลงทุนประจำปีงบประมาณ พ.ศ. 2567**

เอกสารแนบ

|  |
| --- |
| **รายการครุภัณฑ์** |

1. หน่วยงานทำข้อเสนองบลงทุนรายการครุภัณฑ์ พร้อมจัดลำดับความสำคัญของรายการ

2. รายชื่อครุภัณฑ์และราคาต่อหน่วยต้องเป็นไปตามบัญชีราคามาตรฐาน ประกาศเมื่อ **ธันวาคม 2564
และบัญชีนวัตกรรมไทย (**สรุปรวมผลงานในบัญชีนวัตกรรมไทย มกราคม 2559 - ตุลาคม 2565) ตามที่สำนักมาตรฐานงบประมาณ สำนักงานประมาณ โดยสามารถดูรายละเอียดเพิ่มเติมได้ที่ [http://www.bb.go.th](http://www.bb.go.th/)

3. ครุภัณฑ์คอมพิวเตอร์ รายชื่อครุภัณฑ์และราคาต่อหน่วยต้องเป็นไปตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ [เกณฑ์ราคาพื้นฐาน สำหรับอุปกรณ์ ICT](http://www.tistr.or.th/tistrblog/diskstation/speccom620315.pdf) ตามที่กระทรวงดิจิทัลเพื่อเศรษฐกิจและสังคม ประกาศโดยสามารถดูรายละเอียดเพิ่มเติมได้ที่ [http://www.mdes.go.th](http://www.mdes.go.th/) และให้ทุกหน่วย**ส่งผ่านหน่วยงานต้นสังกัด (สำนัก/กอง/ศูนย์/กลุ่ม) และรวบรวมส่งให้ กลุ่มสารสนเทศและเทคโนโลยี กองยุทธศาสตร์และแผนงาน เพื่อประมวลผลเป็นภาพรวม**

4. **รายการครุภัณฑ์ที่อยู่นอกบัญชีราคามาตรฐานครุภัณฑ์** ของสำนักงบประมาณ ให้ระบุคุณลักษณะ (spec) ให้ชัดเจน โดยสืบราคาของครุภัณฑ์ให้ชัดเจนและใช้ราคากลางตามท้องตลาดพร้อมแนบเอกสาร **ใบเสนอราคาจำนวน 3 ร้านขึ้นไป** ([บัญชีราคามาตรฐานครุภัณฑ์](http://www.tistr.or.th/tistrblog/diskstation/stde6112.pdf) ตามที่สำนักมาตรฐานงบประมาณ สำนักงานประมาณ โดยสามารถดูรายละเอียดเพิ่มเติมได้ที่ [http://www.bb.go.th](http://www.bb.go.th/))

5. ครุภัณฑ์ยานพาหนะและขนส่ง (รถยนต์) ต้องเป็นการซื้อทดแทนต้องมี**อายุการใช้งานเกิน 15 ปีขึ้นไป** พร้อมส่งหลักฐาน ได้แก่ รูปถ่ายรถยนต์ เลขไมล์รถยนต์ และทะเบียนรถยนต์ที่จะทดแทน

6. การระบุเหตุผลประกอบการขอรับสนับสนุนงบลงทุน รายการครุภัณฑ์ ต้องระบุเหตุผลให้ชัดเจน โดยระบุเหตุผลใน 3 กรณีดังนี้

1) กรณีทดแทนของเดิม ระบุสภาพครุภัณฑ์ วันที่จัดซื้อ จำนวนปีที่ใช้งาน และหมายเลขครุภัณฑ์ที่ทดแทน

2) กรณีมีครุภัณฑ์แต่ไม่เพียงพอต่อความต้องการใช้งาน ต้องระบุเหตุผลความจำเป็น และจำนวนครุภัณฑ์ที่มีอยู่เดิม พร้อมบอกจำนวนบุคลากร และจำนวนผู้รับบริการ

3) กรณียังไม่เคยมีครุภัณฑ์ เพื่อใช้ดำเนินงาน ต้องระบุเหตุผลความจำเป็น ทำไมถึงขอ

7. หน่วยงานในพื้นที่ (สถานสงเคราะห์ สถานคุ้มครองสวัสดิภาพ สถานพัฒนาและฟื้นฟู สถานแรกรับ
ศูนย์สงเคราะห์และฝึกอาชีพฯ และสถาบันเพาะกล้าคุณธรรม และบ้านพักเด็กและครอบครัว) ส่งข้อมูลผ่านหน่วยงานต้นสังกัด เพื่อรวบรวมเสนอ กองยุทธศาสตร์และแผนงาน

8. ให้หน่วยงานในพื้นที่ สถานสงเคราะห์ (สถานคุ้มครองสวัสดิภาพ สถานพัฒนาและฟื้นฟู สถานแรกรับ
ศูนย์สงเคราะห์และฝึกอาชีพฯ และสถาบันเพาะกล้าคุณธรรม และ บ้านพักเด็กและครอบครัว) ตรวจสอบและปรับข้อมูลที่ตั้งของหน่วยงานให้เป็นปัจจุบัน

- 2 –

**ตัวอย่าง**

**1. รายการครุภัณฑ์ ในบัญชีราคามาตรฐาน ของสำนักงบประมาณ**

* รถบรรทุก (ดีเซล) ขนาด 1 ตัน ปริมาตรกระบอกสูบไม่ต่ำกว่า 2,400 ซีซี หรือกำลังเครื่องยนต์สูงสุดไม่ต่ำกว่า 110 กิโลวัตต์ ขับเคลื่อน 2 ล้อ แบบดับเบิ้ลแค็บ บ้านพักเด็กและครอบครัวจังหวัดกำแพงเพชร ตำบลในเมือง อำเภอเมืองกำแพงเพชร จังหวัดกำแพงเพชร
* เครื่องปรับอากาศ แบบแยกส่วน ชนิดตั้งพื้นหรือชนิดแขวน (มีระบบฟอกอากาศ) ขนาด 30,000 บีทียู บ้านพักเด็กและครอบครัวจังหวัดกำแพงเพชร ตำบลในเมือง อำเภอเมืองกำแพงเพชร จังหวัดกำแพงเพชร

**2. รายการครุภัณฑ์ในบัญชีนวัตกรรมไทย ของสำนักงบประมาณ**

**-** เครื่องปรับอากาศ ชนิดอินเวอร์เตอร์ ระดับประสิทธิภาพพลังงานเบอร์ 5 ตามเกณฑ์พลังงาน
ปี ค.ศ. 2019 รุ่น Inverter ชนิดแขวน ขนาด 36,000 บีทียู สถานสงเคราะห์เด็กชายบ้านราชสีมา ตำบลในเมือง อำเภอเมืองนครราชสีมา จังหวัดนครราชสีมา

**3. รายการครุภัณฑ์ นอกบัญชีราคามาตรฐาน ของสำนักงบประมาณ**

- ตู้นิรภัย น้ำหนัก 150 กิโลกรัม บ้านพักเด็กและครอบครัวจังหวัดกาฬสินธุ์ ตำบลกาฬสินธุ์ อำเภอเมืองกาฬสินธุ์ จังหวัดกาฬสินธุ์

- พัดลมตั้งพื้น ขนาด 16 นิ้ว บ้านพักเด็กและครอบครัวจังหวัดปราจีนบุรี ตำบลรอบเมือง อำเภอเมืองปราจีนบุรี จังหวัดปราจีนบุรี

|  |
| --- |
| **รายการที่ดินสิ่งก่อสร้าง** |

1. หน่วยงานขอเสนอรายการที่ดิน และสิ่งก่อสร้าง พร้อมจัดลำดับความสำคัญของรายการ และคำนึงถึงความพร้อมในการก่อสร้าง และความคุ้มค่า คุ้มทุน
2. ความพร้อมในการก่อสร้าง มีหลักฐานที่แสดงถึงความพร้อมในการก่อสร้าง เช่น โฉนดที่ดิน หนังสือยินยอมให้ใช้ที่ดินในการก่อสร้างจากของเจ้าของพื้นที่ แบบฟอร์มประเมินราคา (ปร.4 ปร.5 และ ปร.6) และแบบแปลนที่มีการลงนามอนุมัติเรียบร้อยแล้ว พร้อมไฟล์ Excel ทั้งนี้ กรณีที่มีรายการครุภัณฑ์รวมอยู่ในรายการที่ดินและสิ่งก่อสร้างให้แนบใบเสนอราคาด้วย เช่น ถังดับเพลิง กล้องโทรทัศน์วงจรปิด เป็นต้น
3. รายการก่อสร้างใหม่ ไม่ต้องระบุงบประมาณ เนื่องจากกองออกแบบเพื่อกลุ่มเป้าหมายพิเศษ สำนักงานปลัดกระทรวงการพัฒนาสังคมและความมั่นคงของมนุษย์ จะเป็นผู้ประเมินราคาการก่อสร้าง ส่วนรายการปรับปรุง ซ่อมแซม ให้หน่วยงานระบุงบประมาณ

- 3 –

1. การระบุเหตุผลประกอบการขอรับสนับสนุนงบลงทุน รายการที่ดินสิ่งก่อสร้าง ต้องระบุเหตุผลให้ชัดเจน เช่น
2. ก่อสร้างใหม่ ต้องระบุเหตุผลความจำเป็นในการก่อสร้าง
3. ก่อสร้างทดแทน ต้องระบุสภาพปัจจุบัน มีรูปภาพสิ่งก่อสร้างหลังเก่า ระบุอายุการใช้งานของสิ่งก่อสร้างหลังเก่าที่ต้องการทดแทน
4. รายการปรับปรุง ซ่อมแซม ต้องระบุสภาพปัจจุบัน มีรูปภาพสิ่งก่อสร้างหลังเก่า ระบุอายุการใช้งานของสิ่งก่อสร้างหลังเก่าที่ต้องการปรับปรุง ซ่อมแซม

**ตัวอย่าง รายการที่ดิน สิ่งก่อสร้าง**

* ก่อสร้างอาคารที่พักเจ้าหน้าที่ 3 ชั้น 12 ครอบครัวพร้อมสิ่งก่อสร้างประกอบ บ้านพักเด็กและครอบครัวจังหวัดพัทลุง ตำบลโคกชะงาย อำเภอเมืองพัทลุง จังหวัดพัทลุง
* ก่อสร้างอาคารบ้านพักเด็กและครอบครัวจังหวัดราชบุรี พร้อมสิ่งก่อสร้างประกอบ บ้านพักเด็กและครอบครัวจังหวัดราชบุรี ตำบลเกาะศาลพระ อำเภอวัดเพลง จังหวัดราชบุรี
* ปรับปรุง ซ่อมแซมอาคารที่ทำการ บ้านพักเด็กและครอบครัวจังหวัดสุโขทัย ตำบลยางซ้าย อำเภอเมืองสุโขทัย จังหวัดสุโขทัย